Source: https://eur-lex.europa.eu/legal-content/RO/TXT/?uri=CELEX:32020D0136
Timestamp: 2020-08-04 14:42:19+00:00
Document Index: 43524260

Matched Legal Cases: ['articolul 47', 'Articolul 47', 'Articolul 1', 'articolul 50', 'articolul 1', 'articolul 2', 'articolul 1']

Decizia (UE) 2020/136 a Băncii Centrale Europene din 22 ianuarie 2020 privind vărsarea capitalului Băncii Centrale Europene de către băncile centrale naționale din afara zonei euro și de abrogare a Deciziei (UE) 2019/48 (BCE/2020/2)
DECIZIA (UE) 2020/136 A BĂNCII CENTRALE EUROPENE
privind vărsarea capitalului Băncii Centrale Europene de către băncile centrale naționale din afara zonei euro și de abrogare a Deciziei (UE) 2019/48 (BCE/2020/2)
CONSILIUL GENERAL AL BĂNCII CENTRALE EUROPENE,
având în vedere Statutul Sistemului European al Băncilor Centrale și al Băncii Centrale Europene, în special articolul 47,
Articolul 47 din Statutul Sistemului European al Băncilor Centrale și al Băncii Centrale Europene (denumit în continuare „Statutul BCE”) prevede că băncile centrale naționale ale statelor membre care fac obiectul unei derogări (denumite în continuare „BCN din afara zonei euro”) nu trebuie să verse capitalul subscris care le revine, în afara cazului în care Consiliul general al Băncii Centrale Europene (BCE), hotărând cu o majoritate care reprezintă cel puțin două treimi din capitalul subscris al BCE și cel puțin jumătate din acționari, decide că un procent minim trebuie vărsat cu titlu de participare la costurile funcționării BCE.
Articolul 1 din Decizia (UE) 2019/48 a Băncii Centrale Europene (BCE/2018/32) (1) prevede că, începând cu 1 ianuarie 2019, fiecare BCN din afara zonei euro varsă 3,75 % din cota sa la capitalul subscris al BCE.
La 29 martie 2017, Regatul Unit al Marii Britanii și Irlandei de Nord („Regatul Unit”) a notificat intenția sa de a se retrage din Uniunea Europeană în conformitate cu articolul 50 din Tratatul privind Uniunea Europeană. Tratatul privind Uniunea Europeană și Tratatul privind funcționarea Uniunii Europene încetează să se aplice Regatului Unit de la data următoare celei prevăzute la articolul 1 alineatul (1) din Decizia (UE) 2019/1810 a Consiliului European (2). În urma retragerii Regatului Unit din Uniunea Europeană, Bank of England (BoE) încetează să fie o bancă centrală națională a unui stat membru și, prin urmare, a Sistemului European al Băncilor Centrale. Decizia (UE) 2020/137 a Băncii Centrale Europene (BCE/2020/3) (3) dispune ajustarea grilei de repartiție pentru subscrierea la capitalul BCE (denumită în continuare „grilă de repartiție pentru capital”) în conformitate cu articolele 29.3 și 29.4 din Statutul SEBC și stabilește, cu aplicare de la 1 februarie 2020, noile ponderi atribuite băncilor centrale naționale în grila de repartiție pentru capital ajustată (denumite în continuare „ponderi în grila de repartiție pentru capital”).
Ajustarea grilei de repartiție pentru capitalul BCE determinată de încetarea calității BoE de bancă centrală națională a unui stat membru impune adoptarea unei noi decizii BCE de abrogare, de la data aplicării acesteia, a Deciziei (UE) 2019/48 (BCE/2018/32) și de stabilire a cotei procentuale din capitalul subscris al BCE pe care BCN din afara zonei euro au obligația să o verse de la 1 februarie 2020,
Începând cu 1 februarie 2020, fiecare BCN din afara zonei euro varsă 3,75 % din cota sa din capitalul subscris al BCE. Ținând cont de noile ponderi în grila de repartiție pentru capital prevăzute la articolul 2 din Decizia (UE) 2020/137 (BCE/2020/3), fiecare BCN din afara zonei euro deține un capital total subscris și vărsat a cărui valoare este indicată în dreptul denumirii sale în următorul tabel:
Capital subscris la 1 februarie 2020
Capital vărsat la 1 februarie 2020
(Banca Națională a Bulgariei)
(1) Având în vedere că fiecare BCN din afara zonei euro a vărsat deja 3,75 % din cota sa din capitalul subscris al BCE aplicabil la 31 ianuarie 2020, în temeiul Deciziei (UE) 2019/48 (BCE/2018/32), fiecare dintre acestea transferă o sumă suplimentară către BCE, astfel încât să se ajungă la sumele indicate în a treia coloană a tabelului de la articolul 1.
(2) Decizia (UE) 2019/48 (BCE/2018/32) se abrogă cu efect de la 1 februarie 2020.
(3) Trimiterile la Decizia (UE) 2019/48 (BCE/2018/32) se interpretează ca trimiteri la prezenta decizie.
(1) Decizia (UE) 2019/48 a Băncii Centrale Europene din 30 noiembrie 2018 privind vărsarea capitalului Băncii Centrale Europene de către băncile centrale naționale din afara zonei euro și de abrogare a Deciziei BCE/2013/31 (BCE/2018/32) (JO L 9, 11.1.2019, p. 196).
(4) Decizia (UE) 2020/137 a Băncii Centrale Europene din 22 ianuarie 2020 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat și de abrogare a Deciziei (UE) 2019/45 (BCE/2020/5) (a se vedea pagina 9 din prezentul Jurnal Oficial).